钦定古今图书集成/明伦汇编/交谊典/第001卷 > 诗经 > 《小雅隰桑》
## 钦定古今图书集成/明伦汇编/交谊典/第001卷 > 诗经 > 《小雅隰桑》

“《隰桑》有阿，其叶有难。既见君子”，其乐如何？

〈朱注〉此喜见君子之诗。言《隰桑有阿》，则其叶有难矣。既见君子，则其乐何如哉！然所谓“君子”，则不知其何所指矣。

《隰桑》有阿，其叶有沃。既见君子，云何不乐？

《隰桑》有阿，其叶有幽。既见君子，德音孔胶。

“心乎爱矣”，遐不谓矣。“中心藏之，何日忘之？”

〈朱注〉言我中心诚爱君子，而既见之，则何不遂以告之，而但中心藏之，将使何日而忘之耶？《楚辞》所谓“思公子兮未敢言”，意盖如此。爱之根于中者深，故发之迟而存之久也。